ג'ון הולדרן

ג'ון פ. הולדרן (באנגלית: John Holdren; נולד ב-1 במרץ 1944) הוא מדען ויושב ראש משרד מדיניות המדע והטכנולוגיה של הבית הלבן. הולדרן שימש כיועץ לנשיא אובמה בענייני מדע וטכנולוגיה.
בעבר היה הפרופסור לענייני מדיניות סביבתית בבית ספר קנדי לממשל באוניברסיטת הרווארד ויושב ראש משרד המדע, הטכנולוגיה ופרויקט מדיניות הציבור במרכז בלפר למדע ויחסים בינלאומיים.

ביוגרפיה 
הולדרן נולד ב-1 במרס 1944 בפנסילבניה, ארצות הברית. למד לתואר ראשון באוניברסיטת MIT במסצ'וסטס ולדוקטורט באוניברסיטת סטנפורד בקליפורניה. הולדרן התמקצע באווירונאוטיקה, אסטרונאוטיקה ובפיזיקה של הפלזמה. 

הולדרן הרצה במשך 13 שנה באוניברסיטת הרווארד ובאוניברסיטת ברקלי במשך יותר משני עשורים. הולדרן התמקד בשינויים סביבתיים גלובליים, בטכנולוגיות מבוססות אנרגיה ומדיניות ובמדיניות המדע והטכנולוגיה.

בין השנים 1994 ל-2001 שימש את ביל קלינטון כיועץ לענייני מדע. שמונה שנים לאחר מכן מנה על ידי הנשיא אובמה כיועצו האישי לענייני מדע וכ-יושב ראש משרד מדיניות המדע והטכנולוגיה.
מבחינה פוליטית הולדרן חבר במפלגה הדמוקרטית.

דילול אוכלוסייה 
הולדרן כתב יותר מעשרים מאמרים והשתתף בעריכה של עשרות ספרים. נושאו העיקרי במאמרים מוקדמים היה התפוצצות אוכלוסין. ב-1969 פרסם מאמר עם המחבר פול ארליך ובו נאמר ש-"שום טכנולוגיה חדישה לא תמנע את הסבל העתידי -אם לא ינקטו צעדים מידיים ויעילים לשליטה באוכלוסייה".
הולדרן הוא מן המחברים של הספר משנת 1977 - Ecoscience: Population, Resources, Environment בו הוא מציע מודלים אפשריים לפתרון בעיית פיצוץ אוכלוסין.

קישורים חיצוניים

 ביוגרפיה של ג'ון הולדרן באתר הבית הלבן
 ג'ון הולדרן באתר אוניברסיטת הרווארד

הערות שוליים 

פיזיקאים אמריקאים
סגל אוניברסיטת הרווארד
סגל אוניברסיטת קליפורניה בברקלי
סגל הבית הלבן
חברי האקדמיה הלאומית למדעים של ארצות הברית
חברי האקדמיה האמריקאית לאמנויות ולמדעים
עמיתי מקארתור
אמריקאים שנולדו ב-1944
סגל בית הספר לממשל באוניברסיטת הרווארד